EkBass/fiwiki-20250220-pages-articles huggingface dataset:
Paavo Repo

Veli Paavo Repo (5. tammikuuta 1927 Kuopio – 16. huhtikuuta 1997 Mikkelin mlk)Kuolinilmoitus, Länsi-Savo 11.5.1997 oli suomalainen ampumahiihtäjä. Repo kilpaili ainoan kerran arvokilpailuissa 34-vuotiaana vuoden 1961 MM-kisoissa ja saavutti 20 kilometrin matkalla pronssia sekä joukkuekilpailussa kultaa. Vielä vuonna 1963 hän oli Suomen, Ruotsin, Ison-Britannian ja Itä-Saksan maaottelussa henkilökohtaisen kilpailun nopein. SM-kilpailuissa hän sijoittui parhaimmillaan neljänneksi vuonna 1961. Hän toimi myöhemmin Suomen ampumahiihtoliiton päävalmentajana. == Saavutuksia == * MM-kultaa joukkuekilpailussa 1961 * MM-pronssia 20 kilometrillä 1961 == Lähteet == * === Viitteet === Luokka:Suomalaiset ampumahiihtäjät Luokka:Vuonna 1927 syntyneet Luokka:Vuonna 1997 kuolleet
Valentin Pšenitsyn

Valentin Nikolajevitš Pšenitsyn (, 3. marraskuuta 1936 – 2007) oli Neuvostoliittoa edustanut ampumahiihtäjä. Hän saavutti arvokilpailuissa yhden henkilökohtaisen mitalin sekä viisi joukkuemitalia, joista kolme kultaa.Olympedia Pšenitsyn sijoittui ampumahiihdon ensimmäisissä MM- kilpailuissa 1958 henkilökohtaisella 20 kilometrin matkalla seitsemänneksi ja sai joukkuekilpailussa hopeaa. Vuoden 1959 MM-kilpailuissa hän oli jälleen 20 kilometrillä seitsemäs ja voitti joukkuekilpailussa kultaa. Squaw Valleyn olympialaisissa 1960 hän sijoittui viidenneksi; joukkuekilpailu ei ollut ohjelmassa mukana. Uumajan MM-kilpailuissa 1961 hän sijoittui neljänneksi ja sai joukkuekilpailussa hopeaa. Hämeenlinnan MM-kilpailuissa 1962 hän saavutti uransa ainoan henkilökohtaisen arvokisamitalin, pronssia. Joukkuekilpailussa Neuvostoliitto voitti kultaa. Seefeldin MM-kilpailuissa 1963 Pšenitsyn jäi seitsemänneksi mutta voitti jälleen joukkuekilpailussa kultaa. Innsbruckin olympiakisoissa 1964 hän kaatui matkan varrella ja kadotti kaksi patruunaa lumeen. Puuttuvat patruunat toivat hänelle neljä sakkominuuttia, ja vaikka hän muilla 18 laukauksellaan osui tauluihin, jäi hän lopputuloksissa seitsemänneksi.Arponen, ym., s. 416 Valentin Pšenitsyn oli ammatiltaan opettaja. == Saavutuksia == * MM-kultaa joukkuekilpailussa 1959, 1962 ja 1963 * MM-hopeaa joukkuekilpailussa 1958 ja 1961 * MM-pronssia 20 kilometrillä 1962 == Lähteet == * * === Viitteet === Luokka:Neuvostoliittolaiset ampumahiihtäjät Luokka:Vuonna 1936 syntyneet Luokka:Vuonna 2007 kuolleet
Frankie Provenzano

Francesco ”Frankie” Provenzano (s. 12. helmikuuta 1986 Rooma) on italialainen moottoriurheilija. Hän aloitti uransa Italian Formula Renault -sarjassa vuonna 2006. Hän sijoittui toiseksi talvisarjassa. Hän ajoi myös kaksi kilpailua Eurocup Formula Renault ja Euroseries 3000 -sarjassa. Vuonna 2007 Provenzano kilpaili Italian Formula Master -sarjassa sijoittuen kolmanneksi. Hän kilpaili myös International Formula Master -sarjassa sijoittuen sijalle 20. Hän toisti saman seuraavana vuonna. Provenzano ajoi myös neljä kilpailua Aasian GP2-sarjassa Trident-tallissa saavuttamatta pisteitä. Vuonna 2009 Provenzano kilpaili World Series by Renault -sarjassa ja IFM-sarjassa. Luokka:Elävät henkilöt Luokka:Italialaiset autourheilijat Luokka:Vuonna 1986 syntyneet Luokka:Formula Renault 3.5 -kuljettajat Luokka:Aasian GP2 -kuljettajat
Eino Närvä

Eino Johannes Närvä (2. maaliskuuta 1932 Harjavalta – 21. maaliskuuta 2024 Vehmaa) oli suomalainen ampumahiihtäjä.Urheilumme Kasvot Osa 1, Närvä Eino Johannes, sivu 192, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1979 Närvä kilpaili ainoan kerran arvokilpailuissa Uumajan MM-kisoissa 1961. Hän sijoittui 20 kilometrin matkalla kymmenenneksi mutta oli heikoin suomalainen eikä mahtunut niiden kolmen suomalaisen joukkoon, jotka saivat joukkuekilpailun kultamitalin. Samana vuonna hän saavutti SM-hopeaa ja voitti seuraavana vuonna Suomen- mestaruuden. Hän saavutti SM-mitaleja myös pistooliammunnassa. Hän toimi Suomen ampumahiihtoliiton valmentajana 1960-luvun lopulla ja 1970-luvulla sekä liiton johtoelimissä. Eino Närvä oli tärkeä vaikuttaja suomalaisessa ampumahiihdossa. Oman uransa jälkeen hän valmensi suomalaisen ampumahiihdon maailman kartalle. Hän toimi liitossa myös asemestarina sekä tärkeänä puuhamiehenä, kun aseet vaihtuivat pienoiskivääreiksi ja kun metallisten kaatuvien taulujen kehittäminen käynnistyi.Mari Uusitalo, Eino Närvä Suomen Ampumahiihtoliiton alkuaikojen vaikuttaja, Suomen Ampumahiihtoliitto 50-vuotta (pdf), Ampumahiihtäjä Finnish Biathlon Magazine, nro 1 (2010) sivut 12–13. == Ampumahiihtosaavutuksia == * MM-kisoissa 10. sija 20 kilometrillä 1961 * SM- kultaa 20 kilometrillä 1962 * SM-hopeaa 20 kilometrillä 1961 == Lähteet == * === Viitteet === Luokka:Suomalaiset ampumahiihtäjät Luokka:Suomalaiset ampujat Luokka:Vuonna 1932 syntyneet Luokka:Vuonna 2024 kuolleet
Boss of the Plains

Boss of the Plains (BP) on brittiläisperäinen päähine. Hattu oli alun perin brittiläisen ratsuväkiupseerin hattu, jollaista käytettiin 1800-luvun loppupuolella. Hattu on korkeakupuinen ja leveälierinen huopahattu, jonka kuvussa on neljä painallusta. Lieri on noin 20 senttimetriä tasaleveä. Hattuun kuuluu leukanauha. Partiopojan kirja, s. 12 Hatun kutsumanimi BP on aiheuttanut sekaannusta Partioliikkeen perustajasta Robert Baden-Powellin lempinimen B-P kanssa. Sekaannusta on lisännyt se, että Baden-Powell toi tämän tuntemansa sotilaspäähineen partioliikkeen käyttöön. Tunnetuin ja käytetyin kuva hänestä on muotokuva juuri tällainen hattu päässään. Hattu korvautui kuitenkin eri puolilla vähitellen kansallisilla päähineillä kuten venelakeilla ja bareteilla. Yhdysvalloissa tätä hattua kutsutaan metsänvartijanhatuksi () ja sitä käytetään runsaasti muun muassa poliisin ja metsänvartijoiden virkapuvuissa, joskin se on hiljalleen syrjäytymässä lippalakin tieltä. BP- hatusta on kehitetty myös muut Stetsonin hatut, joita näkee muun muassa villin lännen elokuvissa. Suomessa tästä partiohattumallista luovuttiin sodan jälkeen. Karilas 1944, 1958 == Lähteet == * Yrjö Karilas: Pikku Jättiläinen, 16. painos, Helsinki 1944; 17, painos, 1958 * Baden-Powell, Robert: Partiopojan kirja ;suomentanut Paula Koho; tekijän kuvittama. Helsinki, Partiokirja, 1995. ISBN 951-829-376-7 (nid.) ===Viitteet=== ==Aiheesta muualla== * Partio-Wiki Luokka:Hatut Luokka:Partiopäähineet
Maamyyräpäästäinen

Maamyyräpäästäinen eli kontiaispäästäinen (Anourosorex squamipes) on aasialainen pieni nisäkäs. Sitä tavataan Kiinassa, Intiassa, Laosissa, Myanmarissa, Vietnamissa ja Thaimaassa. Maamyyräpäästäisen pää ja vartalo ovat 8,5-11 cm pitkät ja häntä 7-17 mm. Turkki on tuuhea ja pehmeän samettinen. Selkäpuoli on tumman oliivinharmaa, vatsapuoli vaaleampi. == Lähteet == == Aiheesta muualla == *Kuva Animal Diversity Web Luokka:Päästäiset
Tiger Telematics

Tiger Telematics oli ruotsalainen elektroniikkavalmistaja, joka tunnettiin parhaiten Gizmondo-käsikonsolistaan, joka julkaistiin 19. maaliskuuta 2005. Konsolin valmistus lopetettiin helmikuussa 2006, ja sen huonon myynnin takia Tiger Telematics joutui vararikkoon 2006. Yrityksellä oli tytäryhtiö Gizmondo Europe. == Lähteet == Luokka:Ruotsalaiset teollisuusyritykset
Ringer (televisiosarja)

Ringer on yhdysvaltalainen The CW Television Networkin draamasarja, jonka pääosaa näyttelee Sarah Michelle Gellar. Sarjan ovat luoneet Eric Charmelo ja Nicole Snyder, jotka ovat vaikuttaneet muun muassa Supernaturalin kuudennella tuotantokaudella. Sarjan ensimmäinen jakso esitettiin Yhdysvalloissa 13. syyskuuta 2011. Ringer jäi yhden tuotantokauden mittaiseksi, sillä alhaisista katsojaluvuista johtuen kanava ei tilannut siitä toista tuotantokautta. Sarja kertoo nuoresta naisesta, joka alkaa elää kaksoissiskonsa henkilöllisyydellä, mutta joutuukin keskelle tämän ihmissuhdesotkuja. Suomessa sarjaa alettiin esittää valtakunnallisesti Livillä maanantain myöhäisillassa 7. kesäkuuta 2014. Aiemmin sarjaa on esitetty maksukanava Nelonen Kinolla. == Juoni == Bridget Kelly (Sarah Michelle Gellar) on entinen strippari, joka on ainoa silminnäkijä mafiapomon tekemään murhaan. FBI-agentti Victor Machado (Nestor Carbonell) haluaa Bridgetin todistavan oikeudessa mafiapomoa vastaan, mutta ennen oikeudenkäyntiä Bridget pakenee New Yorkiin kaksoissiskonsa Siobhanin (myös Gellar) luo. Kun Bridget uskoo Siobhanin tappaneen itsensä, hän ottaa tämän henkilöllisyyden ja esiintyy siskonaan. Bridgetille paljastuu, että Siobhan on pettänyt aviomiestään Andrew'ta (Ioan Gruffudd) Henryn (Kristoffer Polaha) kanssa, joka on myös hänen parhaan ystävänsä Gemman (Tara Summers) aviomies. ==Rooleissa== Päärooleissa: Näyttelijä Rooli Jaksot 22 22 22 22 16 Sivurooleissa: Näyttelijä Rooli Jaksot 8 18 8 Charlie Young 7 9 ==Jaksot== Kausi Jaksot Alkuperäinen esityspvm DVD-julkaisu Alkoi Päättyi Alue 1 Alue 2 Alue 4 1 22 Nro. Nimi Ohjannut Käsikirjoittanut Alkuperäinen esityspäivämäärä Tuotantokoodi ==Tuotanto== Vuoden 2011 alussa ilmoitettiin, että Sarah Michelle Gellar esittäisi pääosaa uudessa televisiosarjassa Ringer. Pilottijakson kuvaukset alkoivat New Yorkissa maaliskuussa 2011. Gellar toimii myös sarjan vastaavana tuottajana Peter Traugottin ja Pam Veaseyn kanssa. Pilottijakson ohjasi Emmy-voittaja Richard Shepard ja sen käsikirjoittivat sarjan luojat Eric Charmelo ja Nicole Snyder. Loput jaksot kuvataan Los Angelesissa. The CW tilasi sarjaa aluksi 13 jakson verran, kunnes 12. lokakuuta 2011 sitä tilattiin täydet 22 jaksoa. ==Lähteet== ==Aiheesta muualla== * Virallinen sivusto * Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset rikossarjat Luokka:Seulonnan keskeiset artikkelit Luokka:The CW:n televisio-ohjelmat
Tencent QQ

Tencent QQ (tunnetaan yleisesti nimellä QQ) on kiinalainen pikaviestintäohjelma. QQ ei menestynyt aluksi, mutta nykyisin se on Kiinan käytetyin pikaviestintäohjelma. Maaliskuussa 2013 aktiivisia käyttäjiä oli 798,2 miljoonaa. QQ:ta voi käyttää muun muassa iPadissä ja iPhonessa sekä tietokoneissa Windows- ja Mac OS X -käyttöjärjestelmillä.QQ.com. == Lähteet == == Aiheesta muualla == * Virallinen sivusto. Luokka:Pikaviestintäohjelmat Luokka:Java ME -sovellukset Luokka:Windows-ohjelmat Luokka:Android-sovellukset Luokka:IOS-sovellukset Luokka:Windows Phone -sovellukset Luokka:Symbian- sovellukset Luokka:Linux-ohjelmat Luokka:Mac OS -ohjelmat Luokka:BlackBerry- sovellukset Luokka:Windows Mobile -sovellukset Luokka:Tencent Luokka:Vuoden 1999 ohjelmistot
Gavin Rossdale

Gavin McGregor Rossdale (s. 30. lokakuuta 1965) on englantilainen muusikko ja näyttelijä. Hänet tunnetaan parhaiten Bush-yhtyeen laulajana ja kitaristina. Lisäksi hän on näytellyt muutamissa elokuvissa ja televisiosarjoissa, kuten Constantine (2005) ja The Bling Ring (2013). Gavin on esiintynyt myös Apocalyptican kanssa, ja vuonna 2010 he tekivät singlen ”End of Me”. == Yksityiselämä == Rossdale oli vuodesta 2002 vuoteen 2015 naimisissa laulaja Gwen Stefanin kanssa. Pariskunnalla on kolme poikaa, joista ensimmäinen syntyi toukokuussa 2006, toinen elokuussa 2008 ja nuorin helmikuussa 2014. Rossdalella on lisäksi tytär Daisy Lowe lyhyestä suhteesta muotisuunnittelija Pearl Lowen kanssa 1980-luvun lopulla. == Lähteet == == Aiheesta muualla == * Luokka:Englantilaiset rocklaulajat Luokka:Englantilaiset kitaristit Luokka:Englantilaiset näyttelijät Luokka:Vuonna 1965 syntyneet Luokka:Elävät henkilöt
Zenon Jaskuła

Zenon Jaskuła (s. 4. kesäkuuta 1962 Gorzów Wielkopolski) on puolalainen maantiepyöräilijä. Hän sai hopeaa 100 kilometrin joukkueaika-ajossa Soulin olympialaisissa 1988 ja Chambéryn MM-kilpailuissa 1989. Hän kilpaili ammattilaisena vuosina 1990–1998. Vuoden 1993 Ranskan ympäriajossa hän voitti Saint-Lary-Soulaniin päättyneen 16. etapin ja sijoittui kokonaiskilpailussa Miguel Indurainin ja Tony Romingerin jälkeen kolmanneksi. == Saavutuksia == Lähde: Cycling Archives ;1981 :Puolan ympäriajo, 9. etapin (aika-ajo) voitto ;1984 :Maantieajon Puolan-mestaruus ;1985 :Puolan ympäriajo, prologin sekä 3. ja 9. etapin voitto (kaikki aika-ajoja) :Circuit de la Sarthe, 1. etapin (aika-ajo) voitto ;1986 :Settimana Ciclistica Bergamasca, kokonaiskilpailun voitto ;1987 :Maantieajon Puolan-mestaruus ;1988 :Olympialaiset, hopeaa 100 kilometrin joukkueaika-ajossa ;1989 :MM-kilpailut, hopeaa 100 kilometrin joukkueaika-ajossa ;1990 :Tirreno–Adriatico, kokonaiskilpailussa toinen :Maantieajon Puolan-mestaruus ;1991 :Italian ympäriajo, kokonaiskilpailussa yhdeksäs ;1992 :Herald Sun Tour, 8. ja 9. etapin voitto ;1993 :Ranskan ympäriajo, kokonaiskilpailussa kolmas, 16. etapin voitto, 19. etapilla (aika- ajo) kolmas :Sveitsin ympäriajo, 6. etapin (aika-ajo) voitto :Italian ympäriajo, kokonaiskilpailussa kymmenes ;1994 :Trofeo dello Scalatore, voitto :Milano–Torino, kolmas ;1995 :Sveitsin ympäriajo, kokonaiskilpailussa kolmas ;1997 :Puolan ympäriajo, kokonaiskilpailussa toinen :Portugalin ympäriajo, kokonaiskilpailun sekä 6. ja 9. etapin voitto == Lähteet == Luokka:Puolalaiset maantiepyöräilijät Luokka:Puolalaiset olympiamitalistit Luokka:Vuonna 1962 syntyneet Luokka:Elävät henkilöt
Fiat-raha

Fiat-raha tarkoittaa vaihdannan välinettä, jolla ei ole itseisarvoa ja jonka arvo perustuu hallinnon luomiin säännöksiin tai lakeihin sen olemisesta laillinen maksuväline. Termi tulee latinan sanasta fiat, joka on latinankielisen fīō-verbin konjunktiivimuoto: "tulkoon" tai "tapahtukoon". Kaikki maailman merkittävät valuutat ovat nykyisin fiat-valuuttoja. Tilanne oli toinen 1900-luvulla, jolloin suuret valuutat oli sidottu kultaan Yhdysvaltain dollarin kautta Bretton Woods -järjestelmässä. Linkki kultaan katkaistiin 1971 Yhdysvaltain toimesta. == Katso myös == * Rahavaranto * Rahan kvantiteettiteoria * Rahan neutraalius * Inflaatio == Lähteet == * == Aiheesta muualla == * Luokka:Rahajärjestelmä Luokka:Talousteoriat Luokka:Seulonnan keskeiset artikkelit
Zbigniew Spruch

Zbigniew Spruch (s. 13. joulukuuta 1965 Kożuchów) on puolalainen maantiepyöräilijä, joka kilpaili ammattilaisena vuosina 1992–2003. Hän edusti Lampre-tallia 1992–1995, Panariaa 1996, Mapeita 1997–1998 ja uudelleen Lamprea 1999–2003. Hän sai hopeaa Romāns Vainšteinsin voittamassa MM-kilpailujen maantieajossa Plouayssa 2000. == Saavutuksia == Lähteet: Cyclingbase, Cycling Archives ;1988 :Rauhanajo, 3. etapin voitto ;1989 :Puolan ympäriajo, 3. ja 5. etapin voitto :Rauhanajo, 2. etapin voitto ;1991 :Puolan ympäriajo, prologin c-osan sekä 3., 4. ja 5. etapin voitto ;1993 :Espanjan ympäriajo, 10. etapilla toinen ;1994 :Pariisi–Tours, kolmas :Gent–Wevelgem, kuudes ;1995 :Puolan ympäriajo, kokonaiskilpailun ja 2. etapin voitto :Grand prix du Midi libre, 1. etapin voitto :Gent–Wevelgem, kuudes ;1996 :Italian ympäriajo, 9. ja 18. etapilla kolmas :Olympialaiset, maantieajossa yhdeksäs ;1997 :Étoile de Bessèges, kokonaiskilpailussa toinen ;1998 :Settimana Ciclistica Lombarda, 5. etapin voitto :Puolan ympäriajo, 1. etapin voitto :Tirreno–Adriatico, kokonaiskilpailussa viides :Italian ympäriajo, 24. etapilla kolmas ;1999 :Gent–Wevelgem, toinen :Milano – San Remo, kolmas :Flanderin ympäriajo, viides ;2000 :MM-kilpailut, hopeaa maantieajossa :Milano – San Remo, neljäs :Olympialaiset, maantieajossa 20:s == Lähteet == Luokka:Puolalaiset maantiepyöräilijät Luokka:Vuonna 1965 syntyneet Luokka:Elävät henkilöt
Shrine Auditorium

Shrine Auditorium on konserttien ja muiden tapahtumien pitopaikka Los Angelesissa, Kaliforniassa, Yhdysvalloissa. Se on myös Shriners-järjestön Al Malaikah Templen pääkonttori. == Merkittäviä tapahtumia == Shrine Auditoriumissa on pidetty Oscar-gaaloja sekä Primetime Emmy -palkintogaaloja ja lukuisia muita gaaloja, kuten American Music Awards, BET Awards, NAACP Image Awards, People's Choice Awards, Soul Train Music Awards ja My VH1 Music Awards. Vuonna 1933 siellä kuvattiin myös kohtaus King Kong -elokuvaan. Tammikuussa 1984 Michael Jackson ja hänen veljensä olivat kuvaamassa televisiomainosta Pepsille. Kuvauksissa sattui kuitenkin onnettomuus, kun pyrotekniset laitteet sytyttivät Jacksonin hiukset tuleen, ja hän sai toisen asteen palovammoja päänahkaansa. Marraskuussa 1995 Fugazi-yhtye esiintyi kahdessa loppuunmyydyssä konsertissa. Luokka:Yhdysvaltain konserttitalot Luokka:Los Angelesin rakennukset ja rakennelmat Luokka:Los Angelesin kulttuuri Luokka:National Register of Historic Places -kohteet Los Angelesissa
Legacy Recordings

Legacy Recordings on Sony Music Entertainmentin katalogiosasto. Sen perusti vuonna 1990 CBS Records (nimi muutettiin Sony Music muotoon vuonna 1991). Luokka:Sony Music Entertainment
Grzegorz Gwiazdowski

Grzegorz Gwiazdowski (s. 3. marraskuuta 1974 Lubawa) on puolalainen maantiepyöräilijä, joka kilpaili ammattilaisena vuosina 1998–2001. Hän edusti ensin kaksi vuotta Cofidis-tallia, jonka jälkeen Française des Jeux -joukkuetta 2000–2001. Hän voitti maailmancupiin kuuluneen Züri-Metzgete- kilpailun 1999 kukistettuaan toiseksi sijoittuneen Sergio Barberon 28 sekunnilla. == Saavutuksia == Lähteet: Cycling Archives, Cyclingbase ;1998 :Tour de L'Ain, 4a-etapin voitto :GP Ouest-France, neljäs ;1999 :Züri- Metzgete, voitto :Tour de L'Ain, kokonaiskilpailun voitto :Tour du Limousin, kokonaiskilpailussa toinen == Lähteet == Luokka:Puolalaiset maantiepyöräilijät Luokka:Vuonna 1974 syntyneet Luokka:Elävät henkilöt
Sakari Selin

Sakari Selin (26. heinäkuuta 1924 Tampere – 16. maaliskuuta 2014 VantaaVeli- Pekka Leppänen: Sakari Selinin muistokirjoitus Helsingin Sanomissa) oli suomalainen toimittaja, joka toimi pitkään Kansan Uutisten urheilutoimittajana. Hän kirjoitti eläkevuosinaan 1990-luvulta alkaen useita Suomen vasemmistolaisen työväenliikkeen historiaa käsitelleitä teoksia, joista osa oli samalla muistelmaluontoisia. == Jatkosodan aikainen toiminta ja sitä koskevat muistelmat == Jatkosodan aikana Selin toimi Tampereella Pellervo Takatalon johtamassa nuorten kommunistien vastarintaryhmässä.Kronikka: Totta ja tarua Pispalan vastarinnasta, Aamulehti 11.2.2012 Selin jäi kiinni syksyllä 1942 ja joutui Valpon julmassa kuulustelussa lopulta paljastamaan myös Takatalon piilopaikan. Selin sai Turun hovioikeudessa elinkautisen vankeustuomion. Hänet vapautettiin sodan päätyttyä. Selin kirjoitti eläkepäivinään vastarintaryhmänsä toiminnasta kertovan tutkimuksen Kun valtiopetos oli isänmaallinen teko. Vuonna 1992 valmistuneelle teokselle ei kuitenkaan löytynyt kustantajaa aiheen arkaluotoisuuden vuoksi, kunnes Kansan Sivistystyön Liitto julkaisi sen internetissä vuonna 1997. Painettuna se ilmestyi uutta tutkimusta sisältävänä versiona vasta 2011. Samasta ryhmästä kertovassa Hannu Salaman romaanissa Siinä näkijä missä tekijä esiintyvä hahmo Reino Tammelund perustuu löyhästi Seliniin.Selin, Sakari: Kun valtiopetos oli isänmaallinen teko – Nuoret sodassa Hitleriä vastaan, s. 7, 12–14. Työväen historian ja perinteen tutkimuksen seura, 2011. Teoksen verkkoversio Kansan Arkisto. Selin käytti itsestään samaa salanimeä muistelmateoksensa alkuperäisessä versiossa, mutta vaihtoi sen myöhemmin oikeaan nimeensä. Kalevi Seilonen julkaisi ryhmästä vuonna 1974 haastatteluteoksen Vastarintaliike, jossa Selin esiintyy nimellä ”Jakke”. == Sodan jälkeiset vuodet == Selin toimi sodan jälkeen jonkin aikaa Demokraattisen nuorisoliiton johdossa ja Terä- lehden päätoimittajana. Vuosina 1954–1958 hän johti Unkarin radion suomenkielistä toimitusta Budapestissa. Hän julkaisi vuonna 2006 päiväkirjansa Unkarin kansannousun ajalta. Selin toimi vuosina 1958–1973 Kansan Uutisten urheilutoimituksen johtajana ja sen jälkeen Veikkauksen johtajistossa eläkkeelle jäämiseensä saakka. == Julkaisuja == * * * * * == Lähteet == Luokka:Suomalaiset toimittajat Luokka:SKP:ssä (1918–1990) vaikuttaneet henkilöt Luokka:Vuonna 1924 syntyneet Luokka:Vuonna 2014 kuolleet Luokka:Jatkosodan vastarintaliikkeessä vaikuttaneet henkilöt
Haukkapöllö

Haukkapöllö (Ninox scutulata) on pöllöihin kuuluva lintulaji. Se pesii Etelä- Aasiassa Intiasta ja Sri Lankasta Indonesiaan ja Etelä-Kiinaan. Tämä pöllö kuuluu pöllölintujen lahkossa pöllöjen heimoon, johon suurin osa pöllölajeista kuuluu. Toinen heimo on tornipöllöt (Tytonidae). Haukkapöllö pesii suurimmassa osassa trooppista Etelä-Aasiaa ja Lähi-idästä Etelä-Kiinaan. Sen elinpiiriä ovat puustoinen maaseutu ja metsät. Se munii puun koloon kolmesta viiteen munaa. Haukkapöllö on keskikokoinen 32 senttimetriä pitkä pöllö, ja se on muodoltaan haukkamainen, mikä johtuu sen pitkästä pyrstöstä ja siitä, ettei sillä ole naamakiehkuraa. Se on päältä tummanruskea, pyrstö on viirullinen. Alta se on valkeahko, mutta siinä on punaruskeita viiruja, joskin Andamaaneilla tavattavan alalajin alapuoli on tummanruskea. Silmät ovat suuret ja keltaiset. Sukupuolet ovat samanlaiset. Laji on yölintu, mutta sen voi havaita, kun pikkulinnut kiusaavat sitä, kun se istuu puunoksalla. Se syö pääasiassa suuria hyönteisiä, sammakoita, liskoja, pikkulintuja ja hiiriä. Sen ääni on toistuvat matala ja hiljainen uu-ak ...uu-ak..., jota kuulee aamu- ja iltahämärissä. Haukkapöllö on tavattu vaeltavana Australiassa ja Kazakstanissa. Palaussa olevan kannan alkuperä on tuntematon. Läntisellä pallonpuoliskolla sitä on tavattu vain kerranEbird.org. ==Alalajit== Sillä on seuraavat alalajit: *Ninox scutulata borneensis (Bonaparte, 1850) *Ninox scutulata burmanica Hume, 1876 *Ninox scutulata florensis (Wallace, 1864) *Ninox scutulata hirsuta (Temminck, 1824) *Ninox scutulata japonica (Temminck & Schlegel, 1845) *Ninox scutulata javanensis Stresemann, 1928 *Ninox scutulata lugubris (Tickell, 1833) *Ninox scutulata obscura Hume, 1873 *Ninox scutulata palawanensis Ripley & Rabor, 1962 *Ninox scutulata randi Deignan, 1951 *Ninox scutulata scutulata (Raffles, 1822) *Ninox scutulata totogo Momiyama, 1931 == Lähteet == * === Viitteet === == Aiheesta muualla == * Birds of India by Grimmett, Inskipp and Inskipp. ISBN 0-691-04910-6. Luokka:Haukkapöllöt
Sylwester Szmyd

Sylwester Szmyd (s. 12. maaliskuuta 1978 Bydgoszcz) on puolalainen maantiepyöräilijä. Hän aloitti ammattilaisuransa 2001, ja edusti pitkään italialaisjoukkueita: vuosina 2001–2002 Tacconi Sportia, 2003 Mercatone Unoaa, 2004 Saecoa, 2005–2008 Lamprea ja 2009–2012 Liquigasta. Vuosina 2013–2014 hän edusti Team Movistaria ja viimeisillä ammattilaiskausillaan 2015–2016 CCC- Sprandi-Polkowicea. Hänen pääasiallisena tehtävänään oli toimia apuajajana tallinsa kapteeneille. Hän oli parhaimmillaan etappikilpailuissa ja vuoristossa. Hän toimii nyttemmin apulaisjoukkueenjohtajana Bora-Hansgrohessa. == Saavutuksia == Lähteet: Cycling Archives, Cyclingbase ;2004 :GP Schwarzwald, toinen ;2006 :Italian ympäriajo, kokonaiskilpailussa 19:s :Espanjan ympäriajo, kokonaiskilpailussa 14:s ;2007 :Settimana Ciclistica Lombarda, kokonaiskilpailussa toinen ;2009 :Critérium du Dauphiné Libéré, 5. etapin voitto :Espanjan ympäriajo, kokonaiskilpailussa 17:s ;2012 :Giro del Trentino, kokonaiskilpailussa kolmas == Lähteet == Luokka:Puolalaiset maantiepyöräilijät Luokka:Vuonna 1978 syntyneet Luokka:Elävät henkilöt
Selin

Selin on muun muassa seuraavien henkilöiden sukunimi: * Ann Selin (s. 1960), suomalainen ammattijärjestöjohtaja * Ari-Pekka Selin (s. 1963), suomalainen jääkiekkoilija ja valmentaja * Birger Selin (1918–1992), suomalainen kuvanveistäjä, taidemaalari ja graafikko * Birgit Selin (1903–1977), suomalainen kääntäjä * Christian Selin (s. 1976), suomalainen maantiepyöräilijä ja urheilutoimittaja * Didier Selin (s. 1978), suomalainen DJ, muusikko, musiikkituottaja ja äänilevyjen masteroija * Eero Selin (1893–1960), suomalainen viulisti, kapellimestari ja soitinrakentaja * Elis Selin (1891–1980), suomalainen rovasti ja kirjailija * Erik Selin (s. 1967), ruotsalainen miljardööri ja yritysjohtaja * Fredrik Wilhelm Selin (1849–1922), suomalainen Venäjän keisarillisessa armeijassa palvellut kenraalimajuri * Gustaf Selin (1830–1905), suomalainen kauppias ja kunnallismies * Heikki Selin (1824–1882), suomalainen opettaja ja kirjailija * Helmer Selin (1920–2017), suomalainen kuvataiteilija, runoilija, opettaja ja taidekriitikko * Helmi Selin (1874–1918), suomalainen kirjailija * Jaakko Selin (s. 1958), suomalainen toimittaja ja juontaja * Jarmo Selin (1923–1973), suomalainen kontrabasisti * Johan Fredrik Selin (1878–1949), suomalainen lakimies * Kerttu Selin (1925–1996), suomalainen mallikoulun johtaja * Maria Selin (s. 1977), suomalainen jääkiekkoilija * Marjo Selin, suomalainen kehonrakentaja * Marko Selin (s. 1988), suomalainen jalkapalloilija * Markus Selin (s. 1960), suomalainen elokuvatuottaja * Miia Selin (s. 1973), suomalainen näyttelijä * Peter Selin (s. 1953), suomalainen urheilutoimittaja * Riitta Selin (s. 1946), suomalainen näyttelijä * Sakari Selin (1924–2014), suomalainen toimittaja * Stig Selin (k. 2013), suomalainen kitaristi * Tove Selin (s. 1966), suomalainen kansalaisaktivisti ja tietokirjailija * Yrjö Selin (1894–1965), suomalainen sellisti ja Sibelius-Akatemian professori ==Entisenä sukunimenä== * Antero Selänne (1880–1919), ent. Anders Selin, suomalainen agronomi ja Keskisuomalainen-lehden päätoimittaja * Niilo Ikola (1883–1971), vuoteen 1906 Selin, suomalainen kielitieteilijä * Into Salmio (1894–1962), ent. Selin, suomalainen jääkärieversti * Aarne Selinheimo (1898–1939), vuoteen 1906 Selin, suomalainen rauhanaktivisti * Vilho Selinheimo (1870–1937), vuoteen 1906 Selin, suomalainen eläinsuojeluaktiivi
USS Independence (CVL-22)

USS Independence (runkonumerot CV-22 ja CVL-22) oli Yhdysvaltain laivaston Independence-luokan lentotukialus toisessa maailmansodassa. == Valmistus == Alus tilattiin kevyt risteilijä USS Amsterdamina New York Shipbuilding Corporationilta Camdenista New Jerseystä, missä köli laskettiin 1. toukokuuta 1941. Ennen vesille laskua alus päätettiin muuttaa lentotukialukseksi. Alus laskettiin vesille 22. elokuuta 1942 kumminaan Rawleigh Warnerin puoliso ja otettiin palvelukseen 14. tammikuuta 1943 ensimmäisenä päällikkönään G. R. Fairlamb Jr.DANFS - USS Independence == Palvelus == Independence liitettiin 15. marraskuuta 1945 operaatio Magic Carpetiin koottuun laivasto-osastoon kuljettamaan sodasta kotiutettavia joukkoja Yhdysvaltoihin. Aluksen saapuessa 28. tammikuuta 1946 San Franciscoon alus siirrettiin Bikinin atollilla tehtävien ydinkokeiden maalialukseksi. Se sijoitettiin 1. heinäkuuta tehdyn kokeen laukaisupaikan läheisyyteen eikä uponnut testissä. Se otti osaa toiseen räjäytykseen 25. heinäkuuta Kwajaleinin atollilla, jonka jälkeen se poistettiin palveluksesta 28. elokuuta 1946. Voimakkaasti radioaktiivinen hylky siirrettiin ensin Pearl Harboriin ja edelleen San Franciscoon lisätesteihin. Lopulta sadoilla 200-litraisilla ydinkokeiden radioaktiivisia jätteitä sisältävillä tynnyreillä lastattu hylky upotettiin Kalifornian rannikolle 29. tammikuuta 1951. Hylky on 790 metrin syvyydessä Farallonin suojelualueella. Valtaosa Independencen mukana upotetuista ydinjätteistä oli cesium-137:ää ja strontium-90:tä, joiden puoliintumisaika on 29–30 vuotta. == Lähteet == Luokka:Yhdysvaltalaiset toisen maailmansodan lentotukialukset Luokka:Independence-luokan lentotukialukset
Itämeren kaupunkien liitto

Itämeren kaupunkien liitto (Union of the Baltic Cities, UBC) on vapaaehtoinen ja proaktiivinen kaupunkiverkosto, joka on osallistunut Itämeren alueen menestyksekkääseen kehittämiseen ja integraatioon jo vuodesta 1991. Liittoon kuuluu yli sata jäsenkaupunkia Itämeren alueelta, ja ne toimivat yhdessä alueen demokraattisen, taloudellisen, sosiaalisen, kulttuurisen ja ympäristöllisen kestävän kehityksen edistämiseksi. Liiton tärkeimpiä yhteistyökumppaneita ovat paikallisviranomaiset, joiden työ on avainasemassa alueen haasteisiin vastattaessa ja kestäviä ratkaisuja toteutettaessa. Liitto koostuu seitsemästä eri aihealueita käsittelevästä komissiosta, joihin kuuluvat muun muassa turvallisuus-, kestävien kaupunkien- ja nuorisokomissio. ==Komissiot== ===Kestävien kaupunkien komissio (Sustainable Cities Commission)=== Osana liiton kestävien kaupunkien komission työtä Itämeren kaupunkien liiton kestävien kaupunkien sihteeristö johtaa ja toteuttaa liiton kestävän kehityksen ohjelmaa vuosina 2016–2021. Hankkeiden kehittämisen ja johtamisen lisäksi sihteeristö järjestää kokouksia ja koulutusta kaupungeille, vaikuttaa päätöksenteon prosesseihin ja julkaisee ympäristölehteä. Tämän lisäksi sihteeristö ylläpitää Hyvien Käytäntöjen Tietokantaa englanniksi ja venäjäksi. Sihteeristö sijaitsee Turussa. ==Aiheesta muualla== * Union of the Baltic Cities * Kestävien kaupunkien komissio Luokka:Kestävä kehitys Luokka:Itämeri Luokka:Poliittiset järjestöt
Ammiraglio di Saint Bon -luokka

Ammiraglio di Saint Bon -luokka oli Italian kuninkaallisen laivaston Italian- Turkin sodassa, Balkanin sodissa sekä ensimmäisessä maailmansodassa palvellut taistelulaivaluokka, johon kuului kaksi 1893-1902 valmistettua alusta. == Taustaa == Regia Marinan vara-amiraali Saint Bon, josta tuli myöhemmin laivastoministeri, esitti paremmin maan laivastolle soveltuvan keskikokoisen taistelulaivan hankintaa. Muina syinä olivat aiempien alusten suuret kulut ja suuren yleisön vihamielinen suhtautuminen suurisuuntaisiin puolustushankkeisiin. Saint Bonin kuoltua viransijaisena ollut Brin sekä virassa seurannut vara-amiraali Racchia tilasivat esityksen mukaiset alukset, joihin kuitenkin tehtiin joitakin muutoksia. == Alukset == Alusten vapaakorkeus oli pieni eli ainoastaan noin kolme metriä vesirajasta kannelle ja niihin oli asennettu pääaseiksi neljä kappaletta 10 tuuman 40 pituuskaliiperin tykkiä kahteen torniin. Apuaseina oli kahdeksan kuuden tuuman 40 pituuskaliiperin ja kahdeksan 4,7 tuuman 40 pituuskaliiperin tykkiä. Ne jäivät uppoumaltaan ja aseistukseltaan jonnekin taistelulaivojen ja risteilijöiden välille, mutta niiden nopeus oli ainoastaan 18 solmua. Ammiraglio di Saint Bon -luokan taistelulaivatGardiner, Robert 1860-1905 s. 343 Nimi Telakka Kölinlasku Vesille Valmis Kohtalo RN Ammiraglio di Saint Bon Venetsian laivastontelakka 18. heinäkuuta 1893 29. huhtikuuta 1897 24. toukokuuta 1901 poistettu käytöstä 18. kesäkuuta 1920 RN Emanuele Filiberto Castellamare di Stabia, Italia 5. lokakuuta 1893 29. syyskuuta 1897 16. huhtikuuta 1902 poistettu käytöstä 29. maaliskuuta 1920 == Lähteet == * * * === Viitteet === *
Talvisalon koulu

Talvisalon koulu on peruskoulu Savonlinnassa. Peruskorjauksen jälkeen Pihlajaveden erityiskoulu muutti Talvisalon koulun tiloihin, ja koulut yhdistyivät Talvisalon kouluksi vuoden 2011 alusta. Tuolloin koulun oppilasmäärä nousi noin 350 oppilaaseen. Savonlinnan kaupungin länsipuolen koulujen 6. luokan oppilaat siirtyivät opiskelemaan Talvisaloon syksyllä 2011. Sitä ennen koulussa oli vain luokat 7–9. Syksyllä 2018 Talvisalon koulun toiminta laajeni käsittämään myös toisen toimipisteen vanhoissa opettajankoulutuslaitoksen tiloissa Heikinpohjassa, kun Itä-Suomen yliopisto lakkautti Savonlinnan normaalikoulun toiminnan osana opettajankoulutuslaitoksen siirtoa Joensuuhun. Heikinpohjan toimipisteessä toimivat luokat 1–6 ja Talvisalon toimipisteessä luokat 7–9. ==Lähteet== *Talvisalon koulu === Viitteet === Luokka:Savonlinnan peruskoulut
Caracciolo-luokka

Caracciolo-luokka oli Italian kuninkaallisen laivaston vuosina 1912–1913 suunnittelema neljän taistelulaivan muodostama alusluokka, joka tilattiin 1914. Ne eivät kuitenkaan koskaan valmistuneet ja ainoastaan yksi laskettiin vesille ennen romuttamista. Alusten piti vastata Britannian kuninkaallisen laivaston Queen Elizabeth -luokan aluksia ja ne olivat samalla vastine Itävalta-Unkarin laivaston Ersatz Monarch -luokalle. == Alukset == Insinöörikontra-amiraali Edgardo Ferratin suunnittelemat alukset piti aseistaa kahdellatoista 15 tuuman ja kahdellakymmenellä kuuden tuuman tykillä. Teräksen ja muun materiaalin puute sekä laivaston hävittäjien, sukellusveneiden ja keveiden alusten tarve pakottivat laivaston luopumaan taistelulaivojen valmistuksesta. Caracciolon valmistus keskeytettiin maaliskuussa 1916, jolloin 900 tonnia aluksen rungosta oli tehty. Työtä jatkettiin lokakuussa 1919 ja alus saatettiin vesillelasku kuntoon. Aluksen runko myytiin 25. lokakuuta 1920 Navigazione Generale Italiana varustamolle, joka suunnitteli sen muuttamista rahtialukseksi. Työt aluksella kuitenkin keskeytettiin ja runko romutettiin. Colombon työt keskeytettiin maaliskuussa 1916, jolloin 12,5 prosenttia rungosta oli rakennettu ja viisi prosenttia koneista tehty. Aluksen työstä oli tehty kaikkiaan noin 5,5 prosenttia. Colonnan ja Morosinin työt keskeytettiin lähes heti kölinlaskun jälkeen. Aluksista oli ollut tarkoitus ottaa palvelukseen kolme ensimmäistä 1917 ja neljäs 1918.Gardiner 1985 s. 260 Caracciolo-luokan taistelulaivat Nimi Telakka Kölinlasku Vesille Valmis Kohtalo RN Francesco Caracciolo Castellamare di Stabia 12. lokakuuta 1914 12. toukokuuta 1920 ei romutettu RN Francesco Morosini Orlando 27. kesäkuuta 1915 ei ei romutettu RN Cristoforo Colombo Ansaldo, Genova 14. maaliskuuta 1915 ei ei romutettu RN Marcantonio Colonna Cantieri navali Odero, Sestri Ponente 3. maaliskuuta 1915 ei ei romutettu == Lähteet == * === Viitteet === Luokka:Regia Marinan taistelulaivat Luokka:Taistelulaivaluokat
Alijännitesuoja

Alijännitesuoja on laite, joka keskeyttää sähkön läpipääsyn jännitteen laskiessa liian alas. ==Käyttö== Laitetta käytetään esimerkiksi metalli- ja puualalla. Sähkökatkoksen tullessa laite sammuu, eikä käynnisty ennen virtojen palaamista ja käyttäjän kuittaamista alijännitesuojaan. Näin vältytään mahdollisilta vahingoilta, joita saattaa tulla esimerkiksi käden ollessa laitteen alla sähkökatkoksen aikana. Luokka:Sähkötekniikka
In Paradisum

In Paradisum on power metal -superyhtye Symfonian ensimmäinen ja ainoaksi jäänyt albumi. Se julkaistiin vuonna 2011. Se debytoi Suomen virallisen listan sijalla 9. == Kappaleet == # # # # # # # # # # # == Kokoonpano == ;Yhtye * Timo Tolkki – kitara, tuottaja, äänittäjä, miksaaja * Andre Matos – laulu * Jari Kainulainen – basso * Uli Kusch – rummut * Mikko Härkin – kosketinsoittimet ;Vierailevat muusikot * Elise Hujanen – taustalaulu * Antti Lappalainen – taustalaulu * Juha Pälve – taustalaulu * Mariano Dapor – sello (kappale 10) * Elvira Rubtsova – kuorolaulu (kappale 7) * Magdalena Lee Vocals – kuorolaulu (kappale 7) * Ksenia Novikova – kuorolaulu (kappale 7) ;Tuotanto * Johan Örnborg – äänittäjä (rummut) * Giovanni Nebbia – avustava miksaaja * Maor Appelbaum – masteroija * Erkki Eerola – valokuvat * Matthew Attard – grafiikka * Sander Nebeling – layout * Johanna Marjomaa – meikit * Jonna Luostari – stailaus == Arvostelut == * Imperiumi.net: positiivinenImperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Vuoden 2011 esikoisalbumit Luokka:Suomalaiset power metal -albumit
Erkki Ala-Honkola

Erkki Heikki Ala-Honkola (30. joulukuuta 1934 Kuortane – 26. joulukuuta 2024 KuortaneKuolinilmoitus. Viiskunta 9.1.2025, s. 5.) oli suomalainen ampumahiihtäjä. Ala-Honkola sijoittui Altenbergin MM-kilpailuissa 1967 kuudenneksi 20 kilometrin kilpailussa saatuaan ammunnasta 13 sakkominuuttia. Samana vuonna hän voitti Grenoblen esiolympialaisissa viestin. Pohjoismaiden mestaruuden hän voitti 20 kilometrillä vuonna 1966 kukistaen muun muassa samana vuonna maailmanmestaruuden voittaneen Norjan Jon Istadin sekä viestissä vuonna 1968. SM-kisoissa hän saavutti hopeaa vuonna 1964 ja pronssia vuonna 1966. Hänen seuransa oli Kuortaneen Kunto. Ammatiltaan Erkki Ala-Honkola oli maanviljelijä. == Lähteet == * ===Viitteet=== Luokka:Suomalaiset ampumahiihtäjät Luokka:Vuonna 1934 syntyneet Luokka:Vuonna 2024 kuolleet
Simo Halonen

Simo Halonen (s. 21. maaliskuuta 1947 Taipalsaari) on suomalainen ampumahiihtäjä. Halonen innostui ampumisesta ja hiihtämisestä vasta jäätyään puolustusvoimien palvelukseen ja aloitti varsinaisen ampumahiihtoharjoittelun 25-vuotiaana. Jo vuonna 1974 hän voitti Pohjoismaiden mestaruuden 10 kilometrillä sekä saavutti Minskin MM-kilpailuissa viestissä hopeaa ja 10 kilometrin kilpailussa viidennen sijan seitsemän sekuntia pronssimitalistille hävinneenä. Seuraavana vuonna hän voitti Anterselvan MM-kilpailuissa kultaa viestissä, mutta vuoden 1976 Innsbruckin olympialaisiin hän ei päässyt jalkansa loukkaantumisen vuoksi, ja myös myöhempinä vuosina loukkaantumiset haittasivat hänen uraansa. Viestissä hän saavutti MM-hopeaa vielä vuosina 1977 ja 1979 sekä Pohjoismaiden mestaruuden vuosina 1975–1977. Halonen voitti Suomen-mestaruuden 20 kilometrin pienoiskivääriampumahiihdossa vuonna 1976 sekä viestissä vuonna 1982 Riihimäen Kiskoa edustaen. Simo Halosen sotilasarvo on sotilasmestari ja reserviarvo yliluutnantti. == Lähteet == * ===Viitteet=== Luokka:Suomalaiset ampumahiihtäjät Luokka:Vuonna 1947 syntyneet Luokka:Elävät henkilöt
Violaani

Violaani (CaMgSi2O6) on diopsidin sinipunainen värimuunnos. Diopsidi on mineraali, jonka muunnos violaani koostuu kalsiumista, magnesiumista, piistä ja hapesta. Violaani sisältää kaikkia näitä alkuaineita, mutta osa magnesiumista on korvautunut mangaanilla. Mitä enemmän mangaania on, sitä voimakkaampi väri. Väri on violetti, mutta myös joko punaisen- tai sinisensävyinen violetti.Mindat: Violan Viitattu 14.7.2023. Mineraalin nimesi August Breithaupt vuonna 1838 sen värin mukaan. Violaani pinta näyttää vahamaiselta, koska kalsium aiheuttaa sen, niin kuin kalsiitissa, kipsissä ja dolomiitissa. Violaani on yksi maailman harvinaisimmasta mineraaleista. Violaani kuulu silikaatteihin. Kovuus on 6. Violaanin kovuuden aiheuttaa pii (Si). Pii on mineraalina kovaa, sekä että koostumuksena. Violaania esiintyy pieninä määrinä. == Lähteet == Luokka:Silikaattimineraalit
Kari Vähäkylä

Kari Vähäkylä (s. 20. elokuuta 1945 Halikko) on suomalainen ampumahiihtäjä.Arponen, ym., s. 409 Vähäkylä sijoittui vuoden 1970 MM- kilpailujen viestissä neljänneksiArponen, ym. 425 ja 20 kilometrillä kahdeksanneksi. Hän voitti Suomen-mestaruuden viestissä vuonna 1969; Turun Urheiluliiton mestarimiehistöön kuului myös hänen isoveljensä, olympiaedustaja ja viestin MM-mitalisti Kalevi Vähäkylä. == Lähteet == * === Viitteet === Luokka:Suomalaiset ampumahiihtäjät Luokka:Vuonna 1945 syntyneet Luokka:Elävät henkilöt
Toulat

Toulat on kylä Viitasaaren kaupungin koillis-itäosassa. Alueella sijaitsee muun muassa Toulauden vanha moottorirata. Alue on kangasmetsämäistä, ja siellä sijaitsee paljon hiekkamonttuja. Kylällä toimii kyläseura Toulauden Terä ry. Keskuspaikkana seura käyttää Toulauden vanhaa kyläkoulua. Toulat ja naapurikylä Mäntylä järjestävät vuosittain Laturetken välillä Toulat–Mäntylä–Suovanlahti. Toulat kuuluu Haapaniemen äänestys- ja kalastuskuntiin. Suurimmat järvet alueella ovat Iso-Toulat ja Pieni-Toulat. Aivan itäosassa kylää sijaitsee Suvantojärvi, jossa on rauhoitettu luonnonsuojeltu lintuvesikohde Heinä-Suvanto. == Aiheesta muualla == * Viisaankivi-seutuportaali * Viitasaaren kaupunki Luokka:Viitasaaren kylät
Aleksandr Jelizarov

Aleksandr Matvejevitš Jelizarov (, s. 7. maaliskuuta 1952) on Neuvostoliittoa edustanut ampumahiihdon olympiavoittaja.Sports reference LLCArponen, ym.,s. 411–412 Jelizarov saavutti Anterselvan MM-kilpailuissa 1975 hopeaa sekä 10 kilometrillä että viestissä. Hän voitti Innsbruckin olympialaisissa 1976 viestissä ensimmäisen osuuden ampumahiihtäjänä kultaa ja saavutti 20 kilometrillä pronssia. Samana vuonna Anterselvan MM-kilpailuissa hän saavutti 10 kilometrillä hopeaa hävittyään maanmiehelleen Aleksandr Tihonoville 3,3 sekuntia. Lillehammerin MM-kilpailuissa 1977 hän voitti vielä viestissä kultaa. == Lähteet == * * === Viitteet === Luokka:Neuvostoliittolaiset ampumahiihtäjät Luokka:Neuvostoliittolaiset olympiavoittajat Luokka:Vuonna 1952 syntyneet Luokka:Elävät henkilöt
Ampumahiihdon maailmanmestaruuskilpailut 1976

Ampumahiihdon maailmanmestaruuskilpailu 1976 järjestettiin Anterselvassa, Italiassa. Ohjelmassa oli vain miesten 10 kilometrin kilpailu, joka ei kuulunut samana vuonna käytyjen olympialaisten ohjelmaan. == Miehet == === 10 kilometriä === Sija Maa Kilpailija Aika 1 Aleksandr Tihonov 36.48,2 2 Aleksandr Jelizarov 36.51,5 3 Nikolai Kruglov 37.19,9 4 Heikki Ikola 37.54,0 5 Henrik Flöjt 38.05,4 == Mitalitaulukko == Sija Maa 1\. 1 1 1 == Lähteet == * 1976 Luokka:Vuoden 1976 urheilu Maailmanmestaruuskilpailut 1976 Luokka:Etelä- Tiroli
Nikolai Puzanov

Nikolai Vasiljevitš Puzanov (, 4. huhtikuuta 1938 – 2. tammikuuta 2008) oli Neuvostoliittoa edustanut ampumahiihdon olympiavoittaja.Sports reference LLC Puzanov sijoittui Hämeenlinnan MM-kilpailuissa 1962 henkilökohtaisella 20 kilometrin matkalla neljänneksi hiihdettyään nopeimman ajan mutta ammuttuaan kahdeksan sakkominuuttia. Joukkuekilpailussa hän voitti kultaa. Seefeldin MM- kilpailuissa 1963 hän sijoittui 20 kilometrillä kahdeksanneksiArponen, ym., s. 417 ja Innsbruckin olympiakisoissa 1964 kymmenenneksi. Elverumin MM- kilpailuissa 1965 Puzanov saavutti hopeaa sekä 20 kilometrillä että joukkuekilpailussa. Altenbergin MM-kilpailuissa 1967 saaliina oli hopeamitali viestistä. Grenoblen olympialaisissa 1968 hän voitti viestissä kultaa ja sijoittui 20 kilometrillä kuudenneksi. Vielä Zakopanen MM-kilpailuissa 1969 hän sijoittui 20 kilometrillä neljänneksi. == Lähteet == * * === Viitteet === Luokka:Neuvostoliittolaiset ampumahiihtäjät Luokka:Neuvostoliittolaiset olympiavoittajat Luokka:Vuonna 1938 syntyneet Luokka:Vuonna 2008 kuolleet
Matti Järvinen

Matti Järvinen oli ainakin lokakuussa 2014 Suomen kolmanneksi yleisin kutsumanimen ja sukunimen yhdistelmä.http://yle.fi/aihe/artikkeli/2014/10/20/tassa-suomen- top100-yleisinta-nimea-onko-omasi-listalla Tunnettuja Matti Järvisiä: * Matti Järvinen (1909–1985), keihäänheiton olympiavoittaja, talousneuvos * Matti Järvinen (1910–1972), kestävyysjuoksija * Matti Järvinen (s. 1955), muusikko * Matti Järvinen (s. 1989), jääkiekkoilija (keskushyökkääjä) * Matti Järvinen (s. 1984), jääkiekkomaalivahti * Matti Järvinen (s. 1937), jääkiekkoilija (puolustaja) == Lähteet == .
Tor Svendsberget

Tor Svendsberget (s. 3. marraskuuta 1947) on norjalainen ampumahiihtäjä.Arponen, ym.,s. 419–420Sports reference LLC Hän saavutti useita MM-mitaleja 1970-luvun alkupuolella. Svendsberget voitti kaksi ensimmäistä nuorten 15 kilometrin ampumahiihdon maailmanmestaruutta vuosina 1967 ja 1968. Aikuisten kilpailuissa hän avasi MM-mitalitilinsä Östersundissa 1970 sekä henkilökohtaisen 20 kilometrin että viestin hopeamitalilla. Seuraavana vuonna Hämeenlinnassa hän sai viestissä MM-hopeaa. Sapporon olympialaisissa 1972 hän sijoittui 20 kilometrillä kahdeksanneksi ja viestissä neljänneksi. Lake Placidin MM-kilpailuissa 1973 hän saavutti viestissä hopeaa ja 20 kilometrillä pronssia. Minskin MM-kilpailuissa 1974 hän sai sekä 20 kilometrillä että viestissä pronssia ja menetti 10 kilometrillä mitalimahdollisuutensa ampumalla viimeisellä ampumapaikalla kaikki laukauksensa ohi. Anterselvan MM- kilpailuissa 1975 Svendsberget sijoittui 20 kilometrillä neljänneksi. Innsbruckin olympialaisissa 1976 tuloksena oli viestin viides ja 20 kilometrin yhdeksäs sija. Vielä Hochfilzenin MM-kilpailuissa 1978 hän saavutti viestissä hopeaa. Svendsberget voitti Pohjoismaiden mestaruuden viestissä vuosina 1969, 1970 ja 1974. Henkilökohtaisella 20 kilometrillä hän saavutti hopeaa vuonna 1975. == Lähteet == * * === Viitteet === Luokka:Norjalaiset ampumahiihtäjät Luokka:Vuonna 1947 syntyneet Luokka:Elävät henkilöt
Apodisointi

Apodisointi eli apodisaatio tarkoittaa fouriermuunnosinfrapuna- eli FTIR- spektroskopiassa interferogrammin käsittelyä matemaattisella funktiolla ennen fouriermuunnosta. Käsittelyssä katkaistu interferogrammi kerrotaan apodisointifunktiolla, mikä vaimentaa katkaisusta aiheutuvia sivuhaaroja.Griffiths & de Haseth, s. 32 Sana apodisointi voidaan johtaa kreikan sanoista ά πòδος (”ilman jalkoja”), mikä viittaa sivuhaarojen eli ”jalkojen” heikentymiseen. Termiä käytetään myös elektroniikassa ja optiikassa. ==Tausta== Interferogrammi kuvaa ilmaisimelle osuvan säteen voimakkuutta interferometrin peilin liikkeen ja liikkeestä syntyvän optisen matkaeron funktiona. Sen jokainen piste sisältää tietoa koko fouriermuunnoksessa saatavasta spektristä. Jotta saataisiin muodostettua täydellinen spektri, fouriermuunnos pitäisi tehdä negatiivisesta äärettömästä positiiviseen äärettömään. Interferogrammin mittausmatka on kuitenkin äärellinen, koska peili ei voi liikkua rajattomasti. Matemaattisesti äärellinen mittausmatka tarkoittaa, että interferogrammi kerrotaan laatikkofunktiolla, joka saa arvon 1 mittausvälillä ja arvon 0 muualla. Näiden kahden funktion tulon fouriermuunnos on funktioiden fouriermuunnosten konvoluutio. Laatikkofunktion fouriermuunnos on sinc-funktio (muotoa sin x / x). Koska funktiolla on voimakkaat positiivisia ja negatiivisia arvoja saavat sivuhaarat, se ei ole erityisen edullinen infrapunaspektrometriassa. Jos nimittäin sinc-funktion ensimmäisen minimin kohdalle sattuisi heikko spektriviiva, tätä viivaa ei voitaisi nähdä lasketussa spektrissä. Ongelmaa pyritään kiertämään apodisoinnin avulla.Griffiths & de Haseth, s. 28–30 ==Apodisointifunktiot== Apodisoinnissa katkaistu interferogrammi kerrotaan jollakin funktiolla. Jos apodisointiin käytetään esimerkiksi kolmiofunktiota, jonka fouriermuunnos on sinc2-funktio (muotoa sin2 x / x2), sivuhaarojen voimakkuus pienenee ja niiden arvot ovat positiivisia. Samalla kuitenkin äärettömän kapean spektriviivan fouriermuunnoksen puoliarvoleveys kasvaa laatikkokatkaisuun verrattuna. Sivuhaarat pienenevätkin yleensä puoliarvoleveyden kustannuksella.Griffiths & de Haseth, s. 33 Kolmiofunktion ohella yleisiä apodisointifunktioita ovat puolisuunnikasfunktio, Blackmanin ja Harrisin funktio sekä Nortonin ja Beerin heikko, keskitasoinen ja vahva funktio.Griffiths & de Haseth, s. 33–34 Apodisointifunktioiden ominaisuuksia ovat tutkineet Kauppinen ym., Harris sekä Norton ja Beer. FTIR- spektroskopiassa on yleensä suositeltavaa käyttää jonkinlaista apodisointia, jos spektrissä on nimellistä erotuskykyä kapeampia vöitä. Jos spektriviivat ovat erotuskykyä leveämpiä, apodisointi tasoittaa spektriä mutta heikentää muuten spektrin laatua. Valittava apodisointifunktio riippuu siitä, mitä ollaan mittaamassa. ==Lähteet== * Viitteet: ==Aiheesta muualla== *Apodisointifunktio Mathworldissa Luokka:Signaalinkäsittely
William Warham

William Warham (n. 1450–1532) oli Canterburyn arkkipiispa 24\. tammikuuta 1504 – 22. elokuuta 1532. Sitä ennen hän toimi Lontoon piispana 1502–1503. == Lähteet == Luokka:Canterburyn arkkipiispat Luokka:Lontoon piispat Luokka:1450-luvulla syntyneet Luokka:Vuonna 1532 kuolleet Luokka:Oxfordin yliopiston kanslerit
Dieter Speer

Dieter Speer (s. 24. helmikuuta 1942 Liegnitz) on itäsaksalainen ampumahiihdon maailmanmestari.Arponen, ym.,s. 419 Kestävyysjuoksua harrastanut ja maastohiihdossa Itä-Saksan mestaruuskilpailuissa 30 kilometrin hopeaa vuonna 1966 saavuttanut Speer sijoittui ampumahiihtäjänä Grenoblen olympialaisissa 1968 viestissä kuudenneksi ja 20 kilometrillä 18:nneksi.Sports reference LLC Östersundin MM-kilpailuissa 1970 hän saavutti viestissä pronssiaArponen, ym., s. 425 ja sijoittui 20 kilometrillä neljänneksi saatuaan viimeisessä ammunnassa kolme sakkominuuttia. Hämeenlinnan MM-kilpailuissa 1971 hän voitti 20 kilometrillä kultaa yli 28 sekunnin erolla neuvostoliittolaiseen Aleksandr Tihonoviin.Arponen, ym., s. 419, 424 Sapporon olympialaisissa 1972 hän saavutti viestissä pronssia ja sijoittui 20 kilometrillä 13:nneksi. Lake Placidin MM-kilpailuissa 1973 hän saavutti vielä viestissä pronssia. == Lähteet == * * === Viitteet === Luokka:Itäsaksalaiset ampumahiihtäjät Luokka:Itäsaksalaiset olympiamitalistit Luokka:Vuonna 1942 syntyneet Luokka:Elävät henkilöt